ΕΦΗΜΕΡΙΣΤΗΣΚΥΒΕΡΝΗΣΕ8Σ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΦΕΒΡΟΥΑΡΙΟΥ 1992 


« 

ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

24 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση στη Διεύθυνση Εμπορικών Συναλλαγών με την Αλλο¬ 
δαπή της Τράπεζας της Ελλάδος αρμοδιότητας σύμφωνα με 

τις διατάξεις του άρθρου 1 του Ν. 1266/82.. 1 

Μεταφορά στο εξωτερικό κερδών που προέρχονται από επενδύ¬ 
σεις στην Ελλάδα κατοίκων χωρών εκτός Ευρωπαϊκών Κοι- 

νοήτων..-.. 2 

Μεταφορά συντάξεων σε δικαιούχους που έχουν εγκατασταθεί 

στο εξωτερικό. .. 3 

Άρση περιορισμών στη χορήγηση συναλλάγματος για τη μετα¬ 
φορά στο εξωτερικό μισθωμάτων ακινήτων. 4 

Τροποποίηση της ΠΔ/ΤΕ 1991/11.10.91 που αφορά την το¬ 
ποθέτηση των αδιαθέτων υπολοίπων της υποχρέωσης των 
εμπορικών τραπεζών για τη χρηματοδότηση της βιοτε¬ 
χνίας. 5 

Τροποποίηση της ΠΔ/ΤΕ 1591/26.7.89 που αφορά τη δια¬ 
κοπή καταβολής διαφοράς τόκων με βάση την ΠΔ/ΤΕ 212/ 

18.4.83. 6 

Διευκρίνιση σχετικά με την απελευθέρωση των τρεχουσών συ¬ 
ναλλαγών με το εξωτερικό. 7 

Συμπλήρωση της ΠΔ/ΤΕ 678/22.1.86, όπως ισχύει, που 
αφορά την εποπτεία των πιστωτικών ιδρυμάτων σε ενοποιη¬ 
μένη βάση... 8 

Τροποποίηση της ΠΔ/ΤΕ 1990/11.10.91 που αφορά στη δα¬ 
νειοδότηση της Βιοτεχνίας από το «Ειδικό Κεφάλαιο» της 
απόφ. ΝΕ 197/1978..'.. 9 


Τροποποίηση της απόφασης ΝΕ 4/6/2.11.73, όπως ισχύει . 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό Διάταγμα 523/91 αρμο¬ 
διότητας Υπουργείου Εθνικής Παιδείας και θρησκευμά¬ 
των..11 


ΑΠΟΦΑΣΕΙΣ 

(ΐ) 

Πράξη Διοικητή Αριθ. 2018/27.1.92 
' (Άρθρο 1 του Ν. 1266/82) 

Ανάθεση στη Διεύθυνση Εμπορικών Συναλλαγών με την Αλλοδαπή 
της Τράπεζας της Ελλάδος αρμοδιότητας σύμφωνα με τις διατά¬ 
ξεις του άρθρου Ι.του Ν. 1266/82. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 


τικής, πιστωτικής και συναλλαγματικής πολιτικής και άλλες διατά¬ 
ξεις», 

β) την Ε3/81598/7127/31.12.91 απόφαση του Υπουργού 
Εθνικής Οικονομίας, αποφάσισε τα ακόλουθα: 

Ανατίθεται στη Διεύθυνση Εμπορικών Συναλλαγών με την Αλλο¬ 
δαπή της Τράπεζας της Ελλάδος η αρμοδιότητα παροχής εγκρίσεων 
χορήγησης συναλλάγματος από την Τράπεζα της Ελλάδος σε επι¬ 
χειρήσεις για την αγορά δεματοποιημένου καπνού από δημοπρασίες 
των Οργανισμών Παρέμβασης της Ευρωπαϊκής Οικονομικής Κοι¬ 
νότητας με σκοπό την εξαγωγή του σε τρίτες χώρες και καθορισμού 
των επιμέρους όρων και των απαραιήτων εγγυήσεων για την επα- 
νείσαγωγή του χορηγηθέντος συναλλάγματος. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιανουάριου 1992 

Ο Διοικηής 
ΔΗΜ. ΧΑΛΙΚΙΑΣ 


Πράξη Διοικηή Αριθ. 2022/28.1.92 
(Άρθρο 1 του Ν. 1266/82) 

Μεταφορά στο εξωτερικό κερδών πον προέρχονται από επενδύσεις 
στην Ελλάδα κατοίκων χωρών εκτός Ευρωπαϊκών Κοινοτή¬ 
των. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β) την ΠΔ/ΤΕ 825/25.7.86 «άμεσες επενδύσεις στην Ελλάδα 
κατοίκων χωρών εκτός Ευρωπαϊκών Κοινοτήτων, όπως ισχύεϊ, 
γ) τη σκοπιμότητα απελευθέρωσης των τρεχουσών πληρωμών 
που προέρχονται από πραγματοποιηθείσες στην Ελλάδα επενδύσεις 
κατοίκων χωρών εκτός Ε0Κ με εισαγωγή κεφαλαίων, αποφάσισε 
τα ακόλουθα: 

1. Επιτρέπεται η χορήγηση συναλλάγματος από τις εξουσιοδοτη¬ 
μένες τράπεζες για την εξαγωγή των αναλογούντων σε δικαιούχους 
κατοίκους χωρών και εκτός Ευρωπαϊκών Κοινοτήτων καθαρών, 
μετά την εκπλήρωση των σχετικών φορολογικών υποχρεώσεων, 
επιχειρηματικών κερδών χρήσεων έτους 1991 και εφεξής, υπό την 
προϋπόθεση ότι τα κέρδη προέρχονται από επενδύσεις που πραγμα¬ 
τοποιήθηκαν με εισαγωγή κεφαλαίων από το εξωτερικό σύμφωνα με 
το Ν.Δ. 2687/53, αποφάσεις της πρώην Νομισματικής Επιτροπής 
και των Υποεπιτροπών της Πράξεις του Διοικητή της Τράπεζας της 
Ελλάδος και αποφάσεις της Επιτροπής Νομισματικών και Πιστωτι- 

κών Θεμάτων. 

2. Η χορήγηση από τις τράπεζες συναλλάγματος για την εξα¬ 
γωγή των μη εξαχθέντων καθραρών επιχειρηματικών κερδών πα- 
λαιοτέρων χρήσεων που έχουν λήξει μέχρι και 31 Δεκεμβρίου 1990 
τα οποία αναλογούν σε δικαιούχους κατοίκους χωρών και εκτός Ευ¬ 
ρωπαϊκών Κοινοτήτων και τα οποία προέρχονται από επενδύσεις 
σύμφωνα με τα οριζόμενα στην παρ. 1 της παρούσας επιτρέπεται να 
πραγματοποιηθεί τμηματικά σε τρεις (3) ετήσιες ισόποπες δόσεις αρ¬ 
χής γενομένης από 1 Μαρτίου 1992. 

3. Οι τράπεζες θα ελέγχουν κατά την χορήγηση του συναλλάγμα¬ 
τος τη νομιμότητα και αυθεντικότητα των συναλλαγών. 

4. Ανατίθεται στη Διεύθυνση Ελέγχου για την Εφαρμογή των Συ¬ 
ναλλαγματικών Κανόνων της Τράπεζας της Ελλάδος η διενέργεια 
κατασταλτικών ελέγχων για την τήρηση των διατάξεων της παρού¬ 
σας Πράξης. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 


Ο Διοικητής 
ΔΗΜ. ΧΑΛΙΚΙΑΣ 



(3) 

Πράξη Διοικητή Αριθ. 2023/28.1.92 
(Άρθρο 1·του Ν. 1266/82) 

Μεταφορά συντάξεων σε δικαιούχους που έχουν εγκατασταθεί στο 
εξωτερικό. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α. Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β. το άρθρο 11 του Α.Ν. 1655/51, 

γ. την παράγρ. 4 του άρθρου 4 του Κανονισμού του Ευρωπαϊκού 
Συμβουλίου 1408/71, 

δ. την απόφαση ΝΕ 1301/3/20.11.63, όπως ισχύει, καθώς και 
τις Εγκυκλίους Διοίκησης 93/23.12.70 και 40/4.9.86 σχετικά με 
τη μεταφορά στο εξωτερικό συντάξεων Ελλήνων υπηκόων και, 

ε. τη σκοπιμότητα απελευθέρωσης των τρεχουσών συναλλαγών 
με το εξωτερικό, αποφάσισε τα ακόλουθα: 

Επιτρέπεται η χορήγηση συναλλάγματος από τις εξουσιοδοτημέ¬ 
νες τράπεζες για τη μεταφορά στο εξωτερικό συντάξεων που χορη¬ 
γούνται σε δικαιούχους που έχουν εγκατασταθεί στο'εξωτερικό, σύμ¬ 
φωνα με τα κατωτέρω οριζόμενα: 

1. Για τη μεταφορά των συντάξεων στο εξωτερικό απαιτείται 
υποβολή στον ασφαλιστικό φορέα πιστοποιητικού δημόσιας ή άλλης 
αρχής ή εναλλακτικά άλλων σχετικών στοιχείων από τα οποία να 
προκύπτει η εγκατάσταση του συνταξιούχου στο εξωτερικό. Τα πι¬ 
στοποιητικά ή τα στοιχεία αυτά να υποβάλλονται ανά δύο (2) έτη. 

2. Η χορήγηση του συναλλάγματος επιτρέπεται από το μήνα 
κατά τον οποίο θα υποβληθεί η αίτηση και πραγματοποιείται με 
βάση τα προσκομιζόμενα παραστατικά καταβολής των συντάξεων. 
Το χορηγούμενο ποσό συναλλάγματος προσδιορίζεται με βάση τη 
βεβαίωση του ασφαλιστικού φορέα προς τις τράπεζες, στην οποία 
αναγράφονται το ονοματεπώνυμο του συνταξιούχου, το ποσό της σύ¬ 
νταξης (κύριας και επικουρικής), η χώρα, η διεύθυνση και η ημερο¬ 
μηνία εγκατάστασης στο εξωτερικό. 

Ο χρόνος ισχύος της εν λόγω βεβαίωσης δεν θα υπερβαίνει τα δύο 
έτη απο την ημερομηνία έκδοσης του πιστοποιητικού εγκατάστασης 
ή των λοιπών στοιχείων από τα οποία προκύπτει η εγκατά¬ 
σταση. 

3. Ανατίθεται στη Διεύθυνση Ελέγχου για την Εφαρμογή των Συ¬ 
ναλλαγματικών Κανόνων της Τράπεζας της Ελλάδος η διενέργεια 
κατασταλτικών ελέγχων για τη διαπίστωση της τήρησης των διατά¬ 
ξεων της παρούσας Πράξης. 


Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 


Πράξη Διοικητή Αριθ. 2024/28.1.92 
(Άρθρο 1 του Ν. 1266/82) 

Άρση περιορισμών στη χορήγηση συναλλάγματος για τη μεταφορά 
στο εξωτερικό μισθωμάτων ακινήτων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β) το άρθρο 1 του Α.Ν. 1704/1939, 

γ) την απόφαση ΝΕ 1301/3/20.11.63, όπως ισχύει, 

δ) τη σκοπιμότητα απελευθέρωσης των τρεχουσών συναλλαγών 
με το εξωτερικό, αποφάσισε τα ακόλουθα: 

1. Τροποποιούνται οι διατάξεις της απόφασης ΝΕ 1301/3/ 
20.11.63 (παρ. 1 εδ. β) όπως ισχύει, και αίρονται οι περιορισμοί 
που αφορούν στη χορήγηση συναλλάγματος για τη μεταφορά στο 
εξωτερικό των καθαρών, μετά την εκπλήρωση των σχετικών φορο¬ 
λογικών υποχρεώσεων, μισθωμάτων ακινήτων δικαιούχοι των 
οποίων είναι φυσικά ή νομικά πρόσωπα εγκατεστημένα μονίμως στο 
εξωτερικό. 

2. Μισθώματα που αφορούν χρονικές περιόδους πριν από την κοι¬ 
νοποίηση της παρούσας Πράξης και έχουν κατατεθεί σε δεσμευμέ¬ 
νους λογαριασμούς με βάση τον Α.Ν. 1704/39 επιτρέπεται να εξα¬ 
χθούν σε τρεις (3) ισόποσες ετήσιες δόσεις, αρχής γενομένης από 1 
Μαρτίου 1992. 

3. Οι εξουσιοδοτημένες τράπεζες μέσω των οποίων θα πραγματο¬ 
ποιείται η εξαγωγή συναλλάγματος.υποχρεούνται να ελέγχουν την 
αυθεντικότητα των συναλλαγών. 

4. Ανατίθεται στη Διεύθυνση Ελέγχου Εφαρμογής Συναλλαγμα¬ 
τικών Κανόνων της Τράπεζας της Ελλάδος η διενέργεια κατασταλ¬ 
τικού ελέγχου για την τήρηση των διατάξεων της παρούσας Πρά¬ 
ξης· 

5. Οι λοιπές διατάξεις της απόφασης ΝΕ 1301/3/20.11.63, 
όπως ισχύει, παραμένουν αμετάβλητες. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 


Πράξη Διοικητή αριθ. 2029/31.1.92 
(Άρθρο 1 του Ν. 1266/82) 

Τροποποίηση της ΠΔ/ΤΕ 1991/11.10.91 που αφορά την τοποθέ¬ 
τηση των αδιαθέτων υπολοίπων της υποχρέωσης των εμπορικών 
τραπεζών για τη χρηματοδότηση της βιοτεχνίας. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής καί άλλες διατά¬ 
ξεις». 

β) Την ΠΔ/ΤΕ 1991/11.10.91. 

γ) Τη σκοπιμότητα διεύρυνσης της τραπεζικής χρηματοδότησης 
των μικρού και μεσαίου μεγέθους μεταποιητικών επιχειρήσεων με 
τη διάθεση του συνόλου των διαθεσίμων των εμπορικών τραπεζών 
που προορίζονται για το σκοπό αυτό σύμφωνα με την ΠΔ/ΤΕ 
1990/91, αποφάσισε: 

Να τροποποιήσει την ΠΔ/ΤΕ 1991/11.10.91 και να καθορίσει 

τα ακόλουθα: 

α) Από 1 Μαρτίου 1992 δεν λογίζεται τόκος επί των αδιαθέτων 
υπολοίπων της υποχρέωσης των εμπορικών τραπεζών για τη χρη¬ 
ματοδότηση της βιοτεχνίας, που παραμένουν κατατεθειμένα στην 
Τράπεζα της Ελλάδος. 

β) Οι τοποθετήσεις σε ομόλογα της Ελληνικής Τράπεζας Βιομη¬ 
χανικής Αναπύξεως των αδιαθέτων υπολοίπων της υποχρέωσης για 
τη χρηματοδότηση της βιοτεχνίας μειώνονται για κάθε τράπεζα από 
1 Ιουλίου 1992 σε ποσοστό 0,5% του συνόλου των καταθέσεών της 
επί των οποίων υπολογίζεται η υποχρέωση και μηδενίζονται από 1 
Οκτωβρίου 1992. 

Κατά τα λοιπά η ΠΔ/ΤΕ 1991/11.10.91 παραμένει ως έχει. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

ΔΗΜ. ΧΑΛΙΚΙΑΣ 

- ♦- 

( 6 ) 

Πράξη Διοικητή αριθ. 2034/3.2.92 
(’Αρθρο 1 του Ν. 1266/82) 

Τροποποίηση της ΠΔ/ΤΕ 1591/26.7.89 που αφορά τη διακοπή 

καταβολής διαφοράς τόκων με βάση την ΠΔ/ΤΕ 212/ 

18.4.83. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής καί άλλες διατά¬ 
ξεις». 

β) Την ΠΔ/ΤΕ 212/18.4.83, όπως ισχύει καθώς και τις 
ΠΔ/ΤΕ 936/29.1.87 και 1591/26.7.89, αποφάσισε τα ακό¬ 
λουθα: 

1. Από 1 Σεπτεμβρίου 1992 παύει να καταβάλλεται διαφορά τό¬ 
κων επί των εισπράξεων συναλλάγματος από εξαγωγές που δραχ- 
μοποιήθηκαν προ της 31 Δεκεμβρίου 1987. 

2. Τα υφιστάμενα την 30 Σεπτεμβρίου 1992 υπόλοιπα της άτο¬ 
κης κατάθεσης της Τράπεζας της Ελλάδος στις τράπεζες που προ- 
βλέπεται στην παράγραφο 8 της ΠΔ/ΤΕ 212/18.4.83 θα ανα- 
χθούν σε τριμηνιαία βάση και το υπόλοιπο που θα προκόψει θα ανα- 
ληφθεί από την Τράπεζα της Ελλάδος στις 31 Δεκεμβρίου 1992. 

3. Διευκρινίζεται ότι κατά την αποκατάσταση των τυχόν αχρεω- 
στήτως πραγματοποιηθεισών καταθέσεων της Τράπεζας της Ελλά¬ 
δος για την ως άνω αιτία, οι σχετικές καταθέσεις ανάγονται σε μη¬ 
νιαία βάση εφόσον δεν υπερβαίνουν κατά περίπτωση το ποσό των 
δρχ. 50 εκατομμυρίων. Μετά την 1 Οκτωβρίου 1992 τα σχετικά με 
την αποκατάσταση ποσό θα κατατίθενται σε άτοκο λογαριασμό για 1 
μήνα σε όλες τις περιπτώσεις. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

- 4 - 

( 7 ) 

Πράξη Διοικητή Αριθ. 2037/5.2.92 
(Άρθρο 1 του Ν. 1266/82) 

Διευκρίνιση σχετικά με την απελευθέρωση των τρεχουσών συναλλα¬ 
γών με το εξωτερικό. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις». 

β) Τις από 28.1.1992 ΠΔ/ΤΕ 2019, 2020, 2021, 2022, 
2023, 2024 και 2025. 


γ) Τη σκοπιμότητα να αποσαφηνισθεί ότι, μετά την έκδοση και 
των πιο πάνω Πράξεων, έχουν απελευθερωθεί πλήρως οι τρέχουσες 
συναλλαγές με το εξωτερικό, αποφάσισε τα ακόλουθα: 

1. Διευκρινίζει ότι έχει επιτραπεί στις εξουσιοδοτημένες τράπεζες 
να χορηγούν συνάλλαγμα για την πραγματοποίηση των πάσης φύ- 
σεως πληρωμών προς το εξωτερικό που περιλαμβάνονται στις τρέ¬ 
χουσες συναλλαγές του ισοζυγίου πληρωμών, όπως οι συναλλαγές 
αυτές ορίζονται από τον Οργανισμό Οικονομικής Συνεργασίας και 
Αναπτύξεως και το Διεθνές Νομισματικό Ταμείο. 

2. Η χορήγηση του συναλλάγματος από τις εξουσιοδοτημένες 
τράπεζες γίνεται με βάση δικαιολογητικά από τα οποία προκύπτει η 
αυθεντικότητα των συναλλαγών. 

3. Η Τράπεζα της Ελλάδος περιορίζεται στη διενέργεια κατα¬ 
σταλτικών συναλλαγματικών ελέγχων. 

Η Πράξη;αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

( 8 ) 

Πράξη Διοικητή Αριθ. 2038/5.2.92 
(Άρθρο 1 του Ν. 1266/82) 

Συμπλήρωση της ΠΔ/ΤΕ 678/22.1.86, όπως ισχύει, που αφορά 
την εποπτεία των πιστωτικών ιδρυμάτων σε ενοποιημένη βάση. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά- 
ξεις. 

β) Τις διατάξεις του Α.Ν. 1665/1951 «περί λειτουργίας και 
ελέγχου τραπεζών. 

γ) Την ΠΔ/ΤΕ 678/22.1.86, όπως τροποποιήθηκε με την 
ΠΔ/ΤΕ 1737/24.5.90. 

δ) Την ανάγκη συνολικής εποπτείας των ομίλων πιστωτικών 
ιδρυμάτων που περιλαμβάνουν και εταιρείες που διαχειρίζονται στοι¬ 
χεία του ενεργητικού ή παθητικού τους, αποφάσισε: 

Να συμπληρώσει την παρ. 1/α της ΠΔ/ΤΕ 678/22.1.86, όπως 
ισχύει και να καθορίσει ότι στους ενοποιημένους ισολογισμούς και 
αποτελέσματα χρήσεως καθώς και κάθε άλλο στοιχείο που κατά την 
κρίση της Τράπεζας της Ελλάδος απαιτείται για την άσκηση επο¬ 
πτείας των πιστωτικών ιδρυμάτων σε ενοποιημένη βάση, συμπερι- 
λαμβάνονται και οι ανώνυμες εταιρείες διαχείρισης και ρευστοποίη¬ 
σης στοιχείων ενεργητικού ή παθητικού του Ν. 1969/91 (άρθρο 
84), εφόσον ελέγχονται από τα πιστωτικά ιδρύματα άμεσα ή έμμεσα 
με τα ποσοστά που καθορίζονται στην πιο πάνω ΠΔ/ΤΕ 678/ 
22.1.86, όπως ισχύει. 

Οι διατάξεις της παρούσας Πράξης εφαρμόζονται και κατά τη σύ¬ 
νταξη των χρηματοοικονομικών καταστάσεων των πιστωτικών 
ιδρυμάτων του έτους 1991. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

( 9 ) 

Πράξη Διοικητή αριθ. 2040/7.2.92 
(Άρθρο 1 του Ν. 1266/82) 

Τροποποίηση της ΠΔ/ΤΕ 1990/11.10.91 που αφορά στη δανειο¬ 
δότηση της Βιοτεχνίας από το «Ειδικό Κεφάλαιο» της απόφ. ΝΕ 

197/1978. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα ασκή- 

σεως της νομισματικής, πιστωτικής και συναλλαγματικής πολιτικής 
καί άλλες διατάξεις». 

β) Την ΠΔ/ΤΕ 1990/11.10.91 «δανειοδότηση της Βιοτεχνίας 
από το Ειδικό Κεφάλαιο της απόφ. ΝΕ 197/1978» και 

γ) Σχετικό έγγραφο της Ένωσης Ελληνικών Τραπεζών (54/ 
5.1.92), αποφάσισε: 

Να τροποποιήσει και να συμπληρώσει την ΠΔ/ΤΕ 1990/ 

11.10.91 ως εξής: 

1. Η δεύτερη παράγραφος του κεφαλαίου Γ’ της ΠΔ/ΤΕ 1990/ 

11.10.91 αντικαθίσταται ως ακολούθως: 

«Οι τράπεζες υποχρεούνται να υποβάλλουν εντός του πρώτου ει- 
κοσαημέρου κάθε ημερολογιακού εξαμήνου στα αρμόδια καταστή¬ 
ματα της Τράπεζας της Ελλάδος στοιχεία που αφορούν στις νέες δα¬ 
νειοδοτήσεις κάθε επιχείρησης κατά τη διάρκεια του αμέσως προη¬ 
γούμενου όμήνου καθώς και στα υπόλοιπα χορηγήσεων κατά κατη¬ 
γορία δανείων της επιχείρησης από το Ειδικό Κεφάλαιο της απόφ. 
ΝΕ 197/78 στο τέλος του όμήνου αυτού». 

Διευκρινίζεται ότι δεν απαιτείται προηγούμενη επικοινωνία με την 
Τράπεζα της Ελλάδος προκειμένου οι τράπεζες να εγκρίνουν νέα δά¬ 
νεια με βάση τις διατάξεις της ΠΔ/ΤΕ 1990/91. 

2. Στο κεφάλαιο Δ της ΠΔ/ΤΕ 1990/11.10.91 προστίθεται η 
ακόλουθη παράγραφος: 

«4. Επιτρέπεται στις τράπεζες να τροποποιούν χωρίς έγκριση της 
Τράπεζας της Ελλάδος τους όρους δανείων που είχαν εγκ'ριθεί έως 

31.10.91 στα πλαίσια της απόφ. ΝΕ 197/11/78, εφόσον οι τροπο¬ 
ποιήσεις: 

ί) δε αντίκεινται στις διατάξεις της ΠΔ/ΤΕ 1990/91, με εξαί¬ 
ρεση την παράγρ.·Δ1 που αφορά στο επιτόκιο και , 

ϊΐ) δεν επηρεάζουν την έκταση της εγγύησης του Δημοσίου καθώς 
και τις εξασφαλίσεις με βάση τις οποίες παρασχέθηκε η εγγύηση 
κατά την έγκριση των δανείων, εκτός εάν παρασχεθεί σχετική 
έγκριση του Υπουργείου Οικονομικών». 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

( 10 ) 

Τροποποίηση της απόφασης ΝΕ 4/6/2.11.73, όπως ισχύει. 

(Συνεδρίαση 488/6.12.91, θέμα 7) 

ΤΡΑΠΕΖΑ ΤΗΣ ΕΑΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την απόφαση ΝΕ 4/6/2.11.73, όπως ισχύει, Καθορισμός 
όρων και προϋποθέσεων για την υπό της Νομισματικής Επιτροπής 
παροχήν εγκρίσεως δια την ίδρυσιν εν Ελλάδι καταστημάτων ξένων 


τραπεζών», 

β) την ΠΔ/ΤΕ 1976/19.9.91 «Δανεισμός σε συνάλλαγμα ημε¬ 
δαπών νομικών προσώπων καθώς και φυσικών προσώπων που 
ασκούν επιχειρηματική δραστηριότητα», αποφάσισε: 

Να τροποποιήσει την παρ. 1 της απόφασης ΝΕ 4/6/2.11.73, 
όπως ισχύει, και να καθορίσει ότι το ποσό συναλλάγματος που έχει 
εισαχθεί εκ μέρους ξένων τραπεζών σύμφωνα με τις διατάξεις της 
προαναφερόμενης απόφασης θα χρησιμοποιείται, από την ισχύ της 
παρούσης, μόνο για κατάθεση σε συνάλλαγμα στην Τράπεζα της Ελ¬ 
λάδος ή μακροπρόθεσμη δανειοδότηση του Ελληνικού Δημοσίου. 

Διευκρινίζεται ότι η πιο πάνω τροποποίηση δεν επηρεάζει τα υφι¬ 
στάμενα υπόλοιπα δανείων που έχουν ήδη συνυπολογισθεί, σύμφωνα 
με την παρ. 1, στην υποχρέωση εισαγωγής κεφαλαίου των καταστη¬ 
μάτων των αλλοδαπών τραπεζών. 

Οι λοιπές διατάξεις της απόφασης ΝΕ 4/6/2.11.73, όπως 
έχουν τροποποιηθεί, παραμένουν αμετάβλητες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα μέλη Η Γραμματέας 

Ακριβές αντίγραφο 

Αθήνα, 28 Ιανουάριου 1992 
Η Γραμματέας 
Μ. ΚΑΡΑΜΠΕΛΑ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο Π.Δ. 523/91 που δημοσιεύθηκε στο ΦΕΚ 203/24.12.91 
(τ.Α') επιφέρεται η πιο κάτω διόρθωση στις υπογραφές των Υπουρ¬ 
γών 

Από το λανθασμένο: 

οι ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΜΑΤΩΝ 

ΓΕΩΡΓΙΟΣ ΣΟΥΡΛΑΣ 

Στο σωστό: 

ΥΓΕΙΑΣ ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΡΛΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

(Από το Εθνικό Τυπογραφείο) 


